Ål Folkehøyskole og kurssenter for døve

Ål Folkehøyskole og kurssenter for døve er en skole og kurssenter for døve og hørende beliggende i Ål i Hallingdal. 


== Om Ål Folkehøyskole og kurssenter for døve ==
Den 26. september 1966 arrangerte tre norske speiderforbund en aksjon for å samle inn penger til unge døve. Innsamlingsbeløpet ble skjenket til Norges Døveforbund og Hjemmet for Døve med lik del til hver organisasjon. Norges døveforbund gikk med en drøm om å opprette et kurssenter og folkehøyskole for døve og hadde over en lang periode samlet inn penger til dette formålet. Opprinnelig skulle skoleanlegget bygges på Gol, på en tomt som en gårdbruker med to døve sønner hadde lovet døveforeningen. Arkitekt Gabriel Tallaksen ble engasjert til å tegne skolen. Etter at Tallaksen hadde besiktiget tomten og utarbeidet planer, trakk imidlertid gårdbrukeren på Gol løftet sitt tilbake. I stedet ble skolen reist på Bakketeigen i Ål.I mai 1972 startet byggingen av folkehøyskolen og kurssenteret for døve. Skoleåret 1973/1974 fikk skolen sitt aller første elevkull på Ål og i 1974 var skolen offisielt åpnet. 
Skolen eies idag av en stiftelse opprettet av Norges Døveforbund. Skolen er landets eneste frilynte folkehøyskole der hovedspråket er tegnspråk. Skolen er også den tredje første folkehøyskole for døve i verden. Kong Harald og dronning Sonja har ved flere anledninger besøkt Ål folkehøyskole og kurssenter for døve, sist i 1998. 
All undervisning foregår på tegnspråk, og flertallet av de ansatte er døve. Skolen tar imot både døve, hørselshemmede og hørende elever. Den har som mål å være et senter for livslang læring der tilbudene er konsentrert omkring de behov døvesamfunnet har. Per 2017 har skolen 46 elevplasser. Halvparten av plassene er for døve elever, og resten er for hørende elever. 
Skolen har egen kantine, kiosk, svømmebasseng, gymsal og badstue. Elevene på folkehøyskolen bor i et eget internatbygg fra skolestart i august frem til skoleavslutning i mai året etter. Skoleåret på totalt 33 uker avsluttes med en 10-dagerstur til utlandet, og elevene har tidligere reist til blant annet USA, Estland, Latvia, Kina, Cuba og India. Der har de besøkt ulike døveskoler, institusjoner og arbeidsplasser for døve. 
I tillegg til å være folkehøyskole drives det også en omfattende kursvirksomhet ved skolen. Det arrangeres flere kurs for hørende foreldre av døve barn, kurs for døve foreldre og kurs for døvblitte. Skolen har egen barnehage og skolehus for barn av kursdeltakerne. Skolen har også 18 hytter og 11 leiligheter liggende rundt på skoleområdet. Disse hyttene og leilighetene leier skolen ut til private og gjester av folkehøyskolen og kurssenteret. 
Rektor på Ål folkehøyskole og kurssenter for døve er (per 2017) islandske Berglind Stefansdottir; hun har hatt denne stillingen siden 2010. Skolen og kurssenteret ligger ca. 5 km fra Ål sentrum og Ål jernbanestasjon.


== Ål folkehøyskole: Linjer (utvalg) ==
Ål folkehøyskole har for skoleåret 2017-2018 følgende linjer:

Tegnspråk
Norsk
Friluftsliv
Kunst
Visuell


=== Historikk ===
Ål folkehøyskole hadde følgende linjer skoleåret 2012-13:

Ekstremsport for tegnspråkbrukere
Bistand og Afrika for tegnspråkbrukere
ASL og engelsk for tegnspråkbrukere
Ny i Norge. (Norsk og norsk tegnspråk for fremmedspråklige døve)
Lær tegnspråkTidligere linjer:

Nordisk Teaterlinje
Kunst & Håndverklinje
Søm & Fargelinje
Datalinje
Idrett og friluftslivlinje


== Ål kurssenter: Kurs (utvalg) ==
Ål kurssenter arrangerer kurs for voksne og barn. De fleste kursene er tilpasningskurs og finansieres av NAV.

Kurs for døve foreldre
Kurs for døve foreldre med barn
Kurs for døve foreldre med innvandrerbakgrunn og som kan lite norsk
«Se mitt språk» Kurs for foreldre til døve/tunghørte barn og deres søsken
«Hjelp – et hørende barn!» Foreldrekurs for døve med hørende barn
Kurs for nettverket til voksne døve og tunghørte
Kurs for nettverket til døve og tunghørte barn
Kurs for tunghørte- og døvblitte og deres pårørende
Kurs i Engelsk for voksne døve (1-uke)
Kurs i Norsk for voksne døve (1-uke)
Kurs for personer med revmatiske sykdommer og psoriasis (helgekurs)
Diabeteskurs, type 1 og 2 (helgekurs)
Samlivskurs (helgekurs)
Kurs for foresatte til barn med ADHD og for voksne som selv har diagnosen ADHD (helgekurs)
Ruskompetanse i familien (helgekurs)
Skileker 2012, 1-helg, for dem mellom 9 og 19 år (16.-18.mars 2012)
Leir/sommerkurs for døve og tunghørte barn og ungdom (NDFs tradisjonelle barne- og ungdomsleir)
Leir/sommerkurs /leirskole for hørende barn av døve foreldre, KODA
Språkskole – nettverkskurs for døve/tunghørte barns nettverk i skole og på hjemsted
Kunst og Håndverksuke, 1-uke
Kurs i Norsk, 1-uke
Kurs i Bildebehandling, 1-uke
Kurs i Data, 1-uke
Nybegynner kurs i Tegnspråk, 1-uke
Videregående kurs i Tegnspråk, 1-ukeTidligere kurs:

Engleskole-uke med Prinsesse Märtha Louise (19.-23. september 2011)
Kurs i Animasjon (1. februar – 4. mars 2011)
NDFs Ny giv-kurs 1 og 2 (2007–2008)


== Rektorer på Ål folkehøyskole ==
Johannes «Jani» Helleland (1974–1995)
Per Ove Nybråten (1995–1999)
Nora Edwardsen Mosand (1999–2000)
Per Ove Nybråten (2000–2010)
Berglind Stefansdottir (2010–)


== Referanser ==


== Eksterne lenker ==
Ål Folkehøyskoles nettsider